Előző cikk A 83-AS HALÁLÚT
Következő cikk BORKAI LŐ: MELLÉ!
Elsőként a fővárosban mutatkoztak be az új magyar buszok, melyek a Credo gyárából kerülnek a forgalomba. Másodikként Pécsett, majd később Győrben is tesztüzembe kerültek.
Jelenleg több vonalon is járnak a kék színű energiatakarékos buszok, melyek mindennel el vannak látva. Alacsony padlós szerkezet, légkondícináló berendezés, kedvező fogyasztás. Ráadásul “hazai” termékek, hiszen a Credo termékei győri és mosonmagyaróvári üzemekben készülnek
Igazán örvendetes fejlemény, hogy a régi, már ugyancsak rozoga Ikaruszok végre nyugdíjba ( bontóba?) vonulhatnak. Buszsöfőröktől tudjuk, nem egyszer fordult elő hidegebb téli reggeleken, hogy a járműpark fele makacsolta meg magát és maradt a garázsban, indulás helyett. Ennek éppen ideje véget vetni.
A BKV-nál sikert aratottak a Credo-k, és Pécsett is, de vajon Győrben is forgalomba állhatnak?
Köztudott, hogy Győr a 12. legjobban szennyezett levegőjű település hazánkban. És ez elsősorban a diesel üzemű járműveknek, jelentős részben éppen a tömegközlekedésben résztvevő buszoknak köszönhető.
Más magyar városokban, pl. Miskolcon, Kaposváron ( és Budapesten is) már évekkel ezelőtt földgáz üzemű buszokat állítottak forgalomba! Ezek sokkal kevésbé szennyeznek.. A jellemzően MAN típusú buszok ára biztosan magasabb, mint a Credo vételára. Viszont az üzemeltetés olcsóbb és a környezeti terhelés kisebb.
Kaposvár és Budapest is az elektromos buszok felé kacsingat. Amelyeket ráadásul szintén gyártanak hazai üzemek. Teljesen szennyezésmentes, csendes üzemű, minimális a meghibásodási kockázat!
Bátran feltehetjük a következő kérdéseket:
Támogassuk a hazai ( győri) gyártót, aki olcsó, de lassan elavulttá váló diesel üzemű buszokat gyárt?
Vegyünk drága import, földgázüzemű, de sokkal tisztább üzemű járműveket?
Vagy érdemes lenne a csúcstechnológiát képviselő, egyenlőre szintén tesztüzemben dolgozó, hazai gyártású, teljesen tiszta és csendes elektromos buszokat beszerezni?
Vajon Győr város vezetői is feltették ezeket a kérdéseket maguknak?